**บันทึกรายงานการประชุมผู้บริหาร ผู้ใหญ่บ้าน สมาชิกสภาองค์การบริหารส่วนตำบลวังยาง**

**เรื่องการจัดงานประเพณีบุญบั้งไฟ**

**เมื่อวันพุธที่ 18 กันยายน พ.ศ. 2562**

 **ณ ห้องประชุมองค์การบริหารส่วนตำบลวังยาง**

------------------------------------

 เปิดประชุม เวลา 09.45 น.

นายก อบต. - ครับ เมื่อในที่ประชุมครบแล้ว ผมก็ขอเปิดประชุมครับ หัวข้อวันนี้หลัก ๆ คือ การจัดงานประเพณีบุญบั้งไฟว่าปีนี้ยังจะจัดอยู่หรือไม่ เพราะงานออกพรรษาปีนี้ตรงกับวันสำคัญ คือ วันที่ 13 ตุลาคม วันสวรรคตของพระบาทสมเด็จพระปรมินทรมหาภูมิพลอดุลยเดช ผมคิดว่าทางอำเภอก็จะต้องจัดกิจกรรมแน่นอนและผู้นำท้องที่ ผู้นำท้องถิ่นจะต้องเข้าร่วมกิจกรรมทุกคน ถ้าจะเลื่อนวันก็จะไม่ได้เพราะมันไม่ตรงกับประเพณีของเรา ครับมีท่านใดจะขอชี้แจงในเรื่องนี้ ก่อนจะมาขอมติในที่ประชุมไหมครับ

ผู้ใหญ่บ้าน หมู่ที่ 7 - ครับ ผมนายสมพร พุ่มมาลา ผู้ใหญ่บ้าน หมู่ที่ 7 ผมอยากจะให้เลือกเลื่อนไปก่อน

 ครับ

ผู้ใหญ่บ้าน หมู่ที่ 4 - ครับ ผมนายประสิทธิ์ วันบุญ ผู้ใหญ่บ้าน หมู่ที่ 4 ผมดูแล้วอยากให้เลื่อนไปก่อน

 เพราะตรงกับวันสำคัญคือวันที่ 13 ตุลาคม ผู้นำท้องที่ทุกคนต้องเข้าร่วมกิจกรรมที่

 ทางอำเภอจัด และช่วงนี้ประชาชนติดภารกิจที่ไร่นากันเยอะ ส่วนการจัดบั้งไฟย้าย

 มาที่หลังโรงเรียนบ้านวังยางนั้นผมไม่เห็นด้วยเพราะมันเป็นเขตชุมชน

ผู้ใหญ่บ้าน หมู่ที่ 1 - ครับ ผมนายสำราญ จันทรา ผู้ใหญ่บ้าน หมู่ที่ 1 ผมก็อยากให้เลื่อนไปก่อนครับ

 เพราะดูแล้วผู้นำทุกคนต้องเข้าไปร่วมกิจกรรมที่ทางอำเภอจัดทุกคน

ผู้ช่วยผู้ใหญ่บ้าน หมู่ที่ 2 - ครับ ผมนายอุไร วันทองสุข ผมเห็นด้วยกับการเลื่อนการจัดบุญบั้งไฟออกไปก่อน

 ครับ

ผู้ช่วยผู้ใหญ่บ้าน หมู่ที่ 6 - ครับ ผมนายไพศาล กมลรัตน์ ผมก็เห็นด้วยตามคณะกรรมการครับ

ประธานสภา อบต. - ครับ ผมนายเพียว ขุนทอง ผมดูแล้วการที่จะจัดงานในปีนี้ก็คงจะต้องเลื่อนไปก่อน

 ครับ

รองประธานสภา อบต. - ครับ ผมนายเสรี สุยะนา ผมก็อยากให้เลื่อนออกไปก่อนครับ

นายก อบต. - ครับ มีท่านใดจะเสนอเพิ่มเติมอีกไหมครับ ถ้าไม่มีผมก็จะขอมติที่ประชุมเลยนะ

 ครับ ครับท่านใดเห็นว่าให้เลื่อนการจัดประเพณีบุญบั้งไฟปีนี้ออกไปก่อนขอให้ยก

 มือครับ

มติที่ประชุม - เห็นด้วย 16 เสียง งดออกเสียง 1 เสียง

นายก อบต. - ครับ ขอขอบคุณมติในที่ประชุมทุกท่าน ต่อไปเรื่องของยาเสพติดในตำบลผมก็

 อยากฝากให้ผู้นำทุกท่านช่วยดูแลลูกบ้านของท่านกันด้วยครับ

 - ครับ ส่วนเรื่องของการซ่อมแซมถนน ณ เวลานี้อาจจะล่าช้าหน่อยนะครับ เพราะติดฤดูฝนการจะเข้าไปซ่อมแซมก็จะลำบาก ฝากให้ผู้นำทุกท่านชี้แจงให้ลูกบ้านของท่านได้รับทราบด้วยนะครับ

- ภายในเดือนหน้าจะมีการประชาคม ผมก็อยากให้สมาชิกทุกท่านเข้าร่วมประชาคมของหมู่บ้านด้วย ครับในที่ประชุมไม่มีอะไรแล้ว ผมก็ขอปิดประชุมครับ

ปิดประชุม เวลา 10.45 น.

(ลงชื่อ) วรวุฒิ โดนดา ผู้จดบันทึกรายงานการประชุม

 (นายวรวุฒิ โดนดา)

 ผู้ช่วยเจ้าพนักงานธุรการ

(ลงชื่อ) ปัญญา คำหล่อ ผู้ตรวจรายงานการประชุม

 (นายปัญญา คำหล่อ)

 นายกองค์การบริหารส่วนตำบลวังยาง